เลื่อนปิดกองทุนฟื้นฟูเป็นปี56
เลื่อนปิดกองทุนฟื้นฟูฯเป็นปี 2556 จากเดิมลุ้นปิดและชำระบัญชีได้ในปีหน้า เหตุกฎหมายไม่ทันผ่านสภาตามที่คาดไว้
25 ก.ค. 2554

เลื่อนปิดกองทุนฟื้นฟูฯเป็นปี 2556 จากเดิมลุ้นปิดและชำระบัญชีได้ในปีหน้า เหตุกฎหมายไม่ทันผ่านสภาตามที่คาดไว้ 
นางทองอุไร ลิ้มปิติ ผู้ช่วยผู้ว่าการ สายจัดการกองทุน ธนาคารแห่งประเทศไทย(ธปท.) ในฐานะผู้จัดการกองทุนเพื่อการฟื้นฟูและพัฒนาระบบสถาบันการเงิน(กองทุนฟื้นฟูฯ) กล่าวว่า ความตั้งใจในการดำเนินการปิดกองทุนเพื่อชำระบัญชีให้เรียบร้อยภายในปี 2555 ตามที่เคยคาดไว้ก่อนหน้านี้คงไม่สามารถดำเนินการได้ทัน เพราะกฎหมายในส่วนของพ.ร.บ.โอนทรัพย์สินและปิดกองทุนฟื้นฟูฯยังไม่สามารถผ่านความเห้นชอบของสภาผู้แทนราษฎรได้ทันในปีนี้ ดังนั้น การปิดกองทุนฟื้นฟูฯน่าจะเลื่อนไปปิดในปี 2556 แทน
"จนถึงขณะนี้กฎหมายยังไม่ผ่านสภา ดังนั้นการปิดกองทุนฟื้นฟูฯคงต้องเลือนไปปิดภายในปีหน้าแทน จากเดิมที่คิดว่าจะปิดได้เร็วขึ้นภายในปีนี้เลย ระหว่างนี้เราก็ต้องดำเนินงานในการจัดการทยอขายทรัพย์สินไปก่อน ซึ่งต้องลุ้นว่าจะขายสินทรัพย์ที่เป็นที่ดินแปลงใหญ่อย่างที่ดินรัชดา ที่จะเปิดวองประมูลในวันที่ 17ส.ค.นี้ได้หรือไม่"นางทองอุไรกล่าว